stanford-oval/wikipedia huggingface dataset:
The Strokes
Historia > First Impressions of Earth (2005–2008)

Syyskuussa 2005 julkaistiin ensimmäinen single silloin vielä suunnitellulta kolmannelta First Impressions of Earth -albumilta. ”Juicebox”-single oli päässyt internetiin imuroitavaksi joten sen julkaisupäivää aikaistettiin. Single ylsi Britannian singlelistalla sijalle 5. Vuoden 2005 marras-joulukuussa yhtye teki albumin julkaisun alla pienen kiertueen, jonka aikana tehtiin myös yksittäisiä keikkoja isoissa kaupungeissa, kuten Lontoossa, Pariisissa, Tokiossa, Sydneyssä ja Berliinissä.
Tammikuussa 2006 julkaistiin kolmas albumi First Impressions of Earth. The Strokes teki Ison-Britannian kiertueen, jonka jälkeen helmikuun 23. päivänä, yhtye voitti NME Awardsin parhaan kansainvälisen yhtyeen palkinnon. Yhtye palasi kotimaahansa Yhdysvaltoihin ja soitti kolme loppuunmyytyä konserttia New Yorkin Hammerstein Ballroomissa.
Maaliskuun 25. päivänä julkaistiin albumin toinen single, ”Heart in a Cage”, jonka b-puoleksi tuli ”You Only Live Once”  -kappaleen demo ”I’ll Try Anything Once” sekä Ramones-cover ”Life’s a Gas”. Singlellä on myös New Yorkin kaduilla kuvattu ”Heart in a Cage” -musiikkivideo, jonka ohjasi Samuel Bayer. Albumilta julkaistiin singlenä myös kappale ”You Only Live Once”.
Kesän 2006 aikana The Strokes kiersi Euroopassa monilla suurilla festivaaleilla. Syksyn aikana yhtye teki pienen Amerikan-kiertueen, jonka jälkeen yhtye piti taukoa. Sen aikana kitaristi Albert Hammond Jr julkaisi kaksi sooloalbumia.
Historia > Angles (2009–2011)

Seuraavan albumin tuotanto erosi aiemmista albumeista. Tällä kertaa Casablancas ei tehnyt sanoituksia yksin, vaan kaikki yhtyeen jäsenet osallistuivat siihen. Casablancas työskenteli pääosin etäällä muusta yhtyeestä ja äänitti omat osuutensa New Yorkissa. Yhteydenpito tapahtui yleensä sähköpostilla. Yhtye julkaisi neljännen albuminsa Angles maailmanlaajuisesti 22. maaliskuuta 2011. Ensimmäinen single ”Under Cover of Darkness” ilmestyi saman vuoden helmikuussa, ja se oli ladattavissa ilmaiseksi yhtyeen nettisivuilta. Albumin toinen singlejulkaisu oli ”Taken for a Fool”. Molempiin singleihin tehtiin myös musiikkivideot. Yhdysvaltain Billboard 200 -listalla Anglesin paras sijoitus oli 4.
Historia > Comedown Machine (2012–2015)

Yhtyeen viides studioalbumi Comedown Machine julkaistiin maaliskuussa 2013. Albumilta julkaistiin yksi single, ”All the Time”. Yhdysvaltain Billboard 200 -listalla Comedown Machinen paras sijoitus oli 10, ja edellisen albumin tapaan sen vastaanotto oli pääosin positiivinen. Comedown Machine päätti yhtyeen viiden albumin sopimuksen RCA-levy-yhtiön kanssa.
Yhtyeestä sanottua

Musiikkinäytteet
The Strokesin debyyttialbumin läpimurtokappale ”Last Nite”.
Toisen levyn,  suurimmaksi hitiksi nousi ”Reptilia”
Yhtyeen neljäs levy,  julkaistiin maaliskuussa 2011 ja sen ensimmäinen single oli ”Under Cover of Darkness”.
Äänitiedostojen kuunteluohjeet
The Strokesin musiikkia pidetään yleisesti indie rockina, vaihtoehtorockina, garage rockina ja post-punk revivalina. Yhtyettä on myös verrattu perinteiseen New Yorkin rockiin, jota ovat aikaisempina vuosikymmeninä edustaneet muun muassa The Velvet Underground ja Television. Soundi-lehden Ville Pirinen kuvaili yhtyettä kolmannen albumin arvostelussa seuraavasti:
»Julian Casablancas osaa tehdä hitikkäitä pop-biisejä. Hänellä on myös poikkeuksellisen hieno rocklaulajan ääni. Yhtye osaa sovittaa kireän New York -rockinsa tarkasti. Mukavia kitarakoukkuja riittää biisissä kuin biisissä. Rummut ja basso osaavat tehdä paljon muutakin kuin nakuttaa kahdeksasosia taustalla.» 
(Ville Pirinen, Soundi)
Diskografia > Studioalbumit

Is This It (2001)
Room on Fire (2003)
First Impressions of Earth (2006)
Angles (2011)
Comedown Machine (2013)
The New Abnormal (2020)
Jäsenet

Lähteet:
Julian Casablancas – laulu
Nick Valensi – kitara, koskettimet, taustalaulu
Albert Hammond Jr – rytmikitara, koskettimet, taustalaulu
Nikolai Fraiture – basso
Fabrizio Moretti – rummut
Aiheesta muualla

Kuvia tai muita tiedostoja aiheesta The Strokes Wikimedia Commonsissa
The Strokesin virallinen kotisivu (englanniksi)
The Strokes Myspacessa (englanniksi)
The Strokes
| --- | --- |
Studioalbumit:   Is This It  Room on Fire  First Impressions of Earth  Angles  Comedown Machine  The New Abnormal 
EP:t:   The Modern Age  Future Present Past 
Singlet:   ”Hard to Explain”  ”Last Nite”  ”Someday”  ”12:51”  ”Reptilia”  ”The End Has No End”  ”Juicebox”  ”Heart in a Cage”  ”You Only Live Once”  ”Under Cover of Darkness”  ”Taken for a Fool”  ”All the Time”  ”At the Door”  ”Bad Decisions”  ”Brooklyn Bridge to Chorus” 
Muuta:   Diskografia  Kappaleet 
The Strokes esiintymässä vuonna 2006.
Trina

| Trina |
| --- | --- |
 Trina vuonna 2009.
Henkilötiedot
Syntynyt: 3. joulukuuta 1978 (ikä 45) Miami, Florida, Yhdysvallat
Ammatti:  rap-artisti, laulaja, malli
Muusikko
Taiteilijanimi:  Trina 
Laulukielet:  englanti
Aktiivisena:  1998–
Tyylilajit:  rap
Levy-yhtiöt:  Atlantic Records (2000–2005) Slip-n-Slide Records (2000–2011) EMI (2007–) DP Entertainment (2007–)
Aiheesta muualla
oh-trina.com
  [ Muokkaa Wikidatassa ] [ ohje ]  
Katrina Laverne Taylor (s. 3. joulukuuta 1978 Miami, Florida), taiteilijanimeltään Trina, on yhdysvaltalainen rap-artisti ja malli. Hänen äitinsä on taustaltaan afro-bahamalainen ja hänen isänsä dominikaanilainen.
Ura > Uran alku

Ensimmäinen kappale, jolla Trina esiintyi, oli Trick Daddyn ”Nann Nigga” vuonna 1998. Trinan ensimmäinen albumi Da Baddest Bitch julkaistiin 21. maaliskuuta 2000.
Ura > 2000–2003: Diamond Princess

Trina äänitti Missy Elliottin kanssa toista albumiaan vuodesta 2000 vuoteen 2002. Diamond Princess julkaistiin kesällä 2002. Levyltä julkaistiin kolme singleä.
Diskografia

| --- | --- |
 Albumit Da Baddest Bitch (2000)  Diamond Princess (2002)  Glamorest Life (2005)  Still da Baddest (2008)  Amazin’ (2010) EP:t Incredible (2014)  Trina EP (2015)  Dynasty 6 (2016) :  Mixtapet Rockstarr: The Baddest Bitch Reloaded (2006)  Rockstarr Royalty (2008)  Millionaire’s Girls Club (2009)  Best of Both Worlds (Ladies Edition) (2009)  Amazin’ (2009)  Trina Introduces: Victoria Balenciaga (2009)  Who’s Bad? (2009)  Trick-or-Trina (2009)  The Definition of a Million Dollar Girl (2010)  Diamonds Are Forever (2011)  Back 2 Business (2012)
Valiokuntapäivät

Valiokuntapäivät eli valiokuntavaltiopäivät eli valiokuntakokous (ruots. utskottsmöte tai utskottsriksdag) oli Ruotsin valtakunnassa 1600- ja 1700-luvuilla pidettyjä säätyjen edustuskokouksia. Kokous kutsuttiin koolle, kun ei ollut tarvetta varsinaisten säätyvaltiopäivien pitämiseen. Valiokuntapäiville kokoontui tavallisesti edustajia vain kolmesta ylemmästä säädystä eli aatelis-, pappis- ja porvarissäädystä, sillä talonpoikien edustajia oli mukana vain kerran, vuonna 1710. Edustajien lukumäärä vaihteli, mutta se oli aina pienempi kuin valtiopäiväedustajien määrä.
Etenkin 1600-luvun alkupuolella valiokuntapäivien järjestäminen oli yleistä, sillä hallitus halusi korvata niillä säätyvaltiopäivät. Vuoden 1634 hallitusmuoto sisälsi määräyksen valiokuntapäivistä ja vahvisti niiden osallistujamäärän, mutta säädöksellä ei ollut käytännössä merkitystä. Valiokuntapäivillä säätyjen edustajat neuvottelivat ja päättivät asioista ja niillä käsiteltiin etenkin ulkopoliittisia kysymyksiä. Sen sijaan verosuostunnat ratkaistiin kaikkien valtiopäiväedustajien kesken.
Viimeiset varsinaiset valiokuntapäivät järjestettiin 1660, sillä niiden pitäminen kiellettiin samana vuonna voimaan tulleella hallitusmuodon lisäyksellä eli additamentilla. Valiokuntapäivät järjestettiin 1710 kuitenkin vielä kerran, kun kuningas Kaarle XII oli Turkissa, ja sillä kertaa myös talonpoikien edustajia kutsuttiin mukaan. Viimeisen kerran tällainen edustajakokous oli esillä 1789, kun Kustaa III suunnitteli sellaisten järjestämistä. Hän ehdotti, että kaikista säädyistä kutsuttaisiin yhteensä 112 edustajaa koolle, ja näiden pitämillä valiokuntapäivillä korvattaisiin säätyvaltiopäivät. Kustaa III:n ehdotus hylättiin.
Tukholman sopimus

| Tukholman sopimus |
| --- | --- |

Allekirjoitettu:  2001
Allekirjoituspaikka:  Tukholma 
Voimaantulopäivä:  2004
Osapuolet
Ratifioijat:  184 maata
Jäsenmaat
Tukholman sopimus on Tukholmassa vuonna 2001 solmittu maailmanlaajuinen pysyvien orgaanisten yhdisteiden (Persistent Organic Pollutant, POP) käyttöä ja päästöjä rajoittava yleissopimus.
Sopimus astui voimaan vuonna 2004, ja sen on ratifioinut 184 maata..
Pysyviä orgaanisia yhdisteitä rajoittava Tukholman yleissopimus velvoittaa osapuolia esittämään suunnitelman sopimusvelvoitteiden täyttämisestä. Suomen viimeisin täytäntöönpanosuunnitelma on vuodelta 2012, ja se on julkaistu ympäristöhallinnon www-sivuilla.
Sopimuksella kielletään tai rajoitetaan nyt seuraavien käytettävien tai epäpuhtautena syntyvien kemikaalien tuotantoa, käyttöä ja päästöjä:
Aldriini
Dieldriini
Alfa-heksakloorisykloheksaani eli alfa-HCH
Beeta-heksakloorisykloheksaani eli beeta-HCH
Dekabromidifenyylieetteri eli deka-BDE
Diklooridifenyylitrikloorietaani eli DDT
Dioksiinit
Furaanit
Endosulfaani
Endriini
Heksabromibifenyyli eli HBB
Heksabromisyklododekaani eli HBCD
Heksaklooribentseeni eli HCB
Heksaklooributadieeni eli HCBD
Heptakloori
Kaupallinen oktabromidifenyylieetteri eli okta-BDE
Kaupallinen pentabromidifenyylieetteri eli penta-BDE
Klordaani
Klordekoni
Lindaani
Lyhytketjuiset klooriparafiinit eli SCCP
Mireksi
PCB-yhdisteet eli Polyklooratut bifenyylit
Pentaklooribentseeni eli PeCB
Pentakloorifenoli eli PCP
PFOS eli perfluorioktaanisulfonaattihappo ja sen johdannaiset
Polyklooratut naftaleenit eli PCN
Toksafeeni
Aiheesta muualla

Stockholm Convention (englanniksi)
International POPs Elimination Network (kansalaisjärjestö) (englanniksi)
United Nations Industrial Development Organization (UNIDO): What are Persistent Organic Pollutants (POPs)? (englanniksi)
The 9 new POPs under the Stockholm Convention (englanniksi)
The Suicide Squad: Suicide Mission

| The Suicide Squad: Suicide Mission> The Suicide Squad |
| --- | --- |

Ohjaaja:  James Gunn
Käsikirjoittaja:  James Gunn
Perustuu:  John Ostranderin versioon ryhmästä Suicide Squad
Tuottaja:   Charles Roven  Peter Safran 
Säveltäjä:  John Murphy
Kuvaaja:  Henry Braham
Leikkaaja:   Fred Raskin  Christian Wagner 
Pääosat:   Margot Robbie  Idris Elba  John Cena  Joel Kinnaman  Sylvester Stallone  Viola Davis  Jai Courtney  Peter Capaldi 
Valmistustiedot
Valmistusmaa:  Yhdysvallat
Tuotantoyhtiö:   DC Films  Atlas Entertainment  The Safran Company  Troll Court Entertainment 
Levittäjä:  Warner Bros. Pictures
Ensi-ilta:   2021-7-3030. heinäkuuta 2021 (Iso-Britannia)  2021-8-55. elokuuta 2021 (Yhdysvallat)  2021-8-66. elokuuta 2021 (Suomi)  
Kesto:  132 minuuttia
Alkuperäiskieli:  englanti
Budjetti:  185 miljoonaa dollaria
Tuotto:  168 miljoonaa dollaria
Edeltäjä:  Suicide Squad
Aiheesta muualla
IMDb 
Elonet
AllMovie
Infobox OKNimi-testi OK: 
The Suicide Squad: Suicide Mission (engl. The Suicide Squad) on vuonna 2021 ensi-iltansa saanut James Gunnin ohjaama ja käsikirjoittama yhdysvaltalainen supersankarielokuva, joka pohjautuu DC Comicsin antisankarijoukkoon Suicide Squad. Se on epäsuora jatko-osa elokuvalle Suicide Squad (2016) ja DC Extended Universen kymmenes elokuva. Pääosissa ovat Margot Robbie, Idris Elba, John Cena, Joel Kinnaman, Sylvester Stallone, Viola Davis, Jai Courtney ja Peter Capaldi. Amanda Waller kokoaa uuden Suicide Squadin tuhoamaan Colto Maltesessa sijaitsevan laitoksen, missä he kohtaavat myös avaruusolennon nimeltä Starro.
Suunnitelmat Suicide Squadin jatko-osasta alkoivat ennen elokuvan ensi-iltaa ja vahvistettiin maaliskuussa 2016. David Ayerin oli tarkoitus palata ohjaajaksi, mutta hän vetäytyi hankkeesta joulukuussa 2016. Warner Bros. etsi uutta ohjaajaa lukuisten ehdokkaiden – mukaan lukien Mel Gibsonin ja Daniel Espinosan – joukosta, kunnes Gavin O’Connor valittiin ohjaajaksi syyskuussa 2017. O’Connor kuitenkin erosi projektista vuotta myöhemmin luovien erimielisyyksien vuoksi.
Lokakuussa 2018 James Gunn, jonka The Walt Disney Company oli väliaikaisesti erottanut Marvel-elokuvan Guardians of the Galaxy Vol. 3 (2023) ohjaajan paikalta, palkattiin elokuvan käsikirjoittajaksi ja ohjaajaksi tammikuussa 2019. Gunn haki innoitusta 1980-luvun Suicide Squad -sarjakuvista ja päätti mieluummin keskittyä uusiin hahmoihin kuin jatkaa vuoden 2016 elokuvan aloittamaa tarinaa. Kuvaukset alkoivat Atlantassa syyskuussa 2019 ja päättyivät helmikuussa 2020.
The Suicide Squad: Suicide Mission julkaistiin Ison-Britannian elokuvateattereissa 30. heinäkuuta 2020, Yhdysvaltain elokuvateattereissa sekä HBO Maxissa 5. elokuuta 2021 ja Suomessa 6. elokuuta 2021.
Näyttelijät

| 0 | 1 | 2 |
| --- | --- | --- |
|  Margot Robbie  | … |  Harleen Quinzel / Harley Quinn   |
|  Idris Elba  | … |  Robert DuBois / Bloodsport   |
|  John Cena  | … |  Christopher Smith / Rauhantekijä   |
|  Joel Kinnaman  | … |  eversti Rick Flag   |
|  Sylvester Stallone  | … |  Nanaue / Kuningashai (ääni)   |
|  Viola Davis  | … |  Amanda Waller   |
|  Jai Courtney  | … |  George ”Digger” Harkness / Kapteeni Bumerangi   |
|  Peter Capaldi  | … |  Gaius Grieves / Ajattelija   |
|  David Dastmalchian  | … |  Abner Krill / Pilkkumies   |
|  Daniela Melchior  | … |  Cleo Cazo / Rotanpyytäjä 2   |
|  Michael Rooker  | … |  Brian Durlin / Oppinut   |
|  Alice Braga  | … |  Sol Soria   |
|  Pete Davidson  | … |  Richard ”Dick” Hertz / Blackguard   |
|  Nathan Fillion  | … |  Cory Pitzner / The Detachable Kid (T.D.K.)   |
|  Sean Gunn  | … |  John Monroe / Kärppä (ääni ja liikkeenkaappaus), Julian Day / Kalenterimies   |
|  Flula Borg  | … |  Gunter Braun / Javelin   |
|  Mayling Ng  | … |  Mongal   |
|  Steve Agee  | … |  John Economos   |
|  Juan Diego Botto  | … |  kenraalipresidentti Silvio Luna   |
|  Joaquín Cosío  | … |  kenraalimajuri Mateo Suárez   |
|  Gerardo Davila  | … |  kenraali Vera   |
|  Storm Reid  | … |  Tyla DuBois   |
|  Julio Ruiz  | … |  Milton   |
|  Tinashe Kajese  | … |  Flo Crawley   |
|  Jennifer Holland  | … |  Emilia Harcourt   |
|  Maya Le Clark  | … |  nuori Cleo Cazo   |
|  Taika Waititi  | … |  Rotanpyytäjä 1   |
|  John Ostrander  | … |  tohtori Fitzgibbon   |
|  Stephen Blackehart  | … |  Briscoe   |
|  Lloyd Kaufman  | … |  yökerhon vieras   |
|  Natalia Safran  | … |  Kaleidoskooppi   |
|  Jared Leland Gore  | … |  Double Down   |
|  Pom Klementieff  | … |  tanssija (cameo)   |
Tuotanto > Esituotanto

Elokuussa 2019 The Hollywood Reporter vahvisti, ettei Smith tuotantoaikataulunsa vuoksi palaisi Deadshotin näyttelijäksi. Gunn tapasi Idris Elban keskustellakseen hänen kanssaan Smithin korvaamisesta ja Elba sitoutui Deadshotin uudeksi näyttelijäksi maaliskuussa 2019. Huhtikuussa Gunn ja Warner Bros. kuitenkin päättivät, että Elba näyttelisi aivan uutta hahmoa, jotta Smith voisi palata rooliinsa tulevissa elokuvissa. Siihen aikaan Viola Davisin ja Margot Robbien vahvistettiin palaavan näyttelemään Amanda Walleria ja Harley Quinniä, Jai Courtneyn paljastaessa haastattelussa palaavansa Kapteeni Bumerangin näyttelijäksi. Joel Kinnamanin Rick Flagin rooliin oli alun perin epäselvä, mutta heinäkuussa hänen vahvistettiin palaavan. Vaikka Disney palkkasi Gunnin takaisin Guardians of the Galaxy Vol. 3:n ohjaajaksi maaliskuussa, elokuvan tuotanto alkaisia vasta kun Gunnin työ The Suicide Squadin parissa olisi tehty.
Tällöin The Suicide Squadin tuotanto alkoi, kun Robbien työ Birds of Preyssa päättyi. The Suicide Squadin kuvailtiin käsittelevän ryhmää uudella tavalla eikä se ole suora jatko-osa vuoden 2016 elokuvalle. Toisin kuin Ayer, joka otti pääosin inspiraatiota The New 52 -jatkumon Suicide Squad -sarjakuvista, Gunn otti inspiraationsa John Ostranderin ja Kim Yalen sarjakuvista 1980-luvulta. Gunn päätti mieluummin keskittyä hahmoihin, joita ei ensimmäisessä Suicide Squadissa nähty, kuten naispuoliseen versioon Rotanpyytäjästä, Pilkkumieheen, Kuningashaihin ja Rauhantekijään. Gunnin sanottiin harkitsevan Bautistaa Rauhantekijän rooliin, vaikka tämä ei voinut tapahtua hänen aikatauluristiriitojensa vuoksi. Huhtikuussa David Dastmalchian näyttelemään Pilkkumiestä ja Daniela Melchior naispuolista versiota Rotanpyytäjästä. John Cena osallistui neuvotteluihin tuntemattomasta roolista. Heinäkuussa Storm Reid liittyi näyttelijäkaartiin ja Cenan roolivalinta vahvistettiin. Elokuussa Flula Borg ja Nathan Fillion olivat rooleista, ja Steve Agee palkattiin King Sharkin liikenäyttelijäksi, ja Taika Waititi neuvotteli roolista. Syyskuussa Peter Capaldi ja Pete Davidson liittyivät näyttelijäkaartiin. Loput elokuvan näyttelijät vahvistettiin myöhemmin saman kuukauden aikana.
Tuotanto > Kuvaukset

Kuvaukset alkoivat 20. syyskuuta 2019 Pinewood Atlanta Studiosissa Atlantassa. Atlantan kuvausten odotettiin kestävän kolme kuukautta, ennen kuin tuotanto siirtymi Panamaan kuukauden ajaksi. Kuvaukset päättyivät 28. helmikuuta 2020.
Tuotanto > Jälkituotanto

Huhtikuussa 2020 Gunn vahvisti, että oli koronaviruspandemiasta huolimatta jatkanut leikkaustyötä kotonaan ja ettei pandemia ollut vaikuttanut elokuvan jälkituotantoon tai ensi-iltapäivämäärään. 22. elokuuta virtuaalitapahtumassa nimeltä DC FanDome paljastettiin elokuvan näyttelijöiden roolihahmot, Waititin ja Julio Ruizin roolihahmoja lukuun ottamatta, ja julkaistiin elokuvan ensimmäinen teaser-traileri sekä myös ensimmäinen virallinen video kulissien takaa. Elokuvan kuvailtiin muistuttavan 1970-luvun sotaelokuvia. Gunnin mukaan elokuvan inspiraatioina toimivat Likainen tusina (1972) ja Jumalan kaupunki (2002).
Musiikki

John Murphy sävelsi The Suicide Squad: Suicide Missionin musiikin, ja tämä on Gunnin ensimmäinen elokuva, jonka säveltäjänä Tyler Bates ei toimi.
Julkaisu

The Suicide Squad: Suicide Mission sai ensi-iltansa Isossa-Britanniassa 30. heinäkuuta 2021, Yhdysvalloissa 5. elokuuta 2021 ja Suomessa 6. elokuuta 2021. Yhdysvalloissa elokuva julkaistiin samanaikaisesti teatteriensi-illan kanssa myös HBO Maxissa koronaviruspandemian vuoksi.
Arvosteluja

| 0 | 1 | 2 |
| --- | --- | --- |
Hufvudstadsbladet Krister Uggeldahl: 
Helsingin Sanomat Jussi Ahlroth:
Aiheesta muualla

The Suicide Squad: Suicide Mission Internet Movie Databasessa (englanniksi)
James Gunn, The Suicide Squadin ohjaaja ja käsikirjoittaja.
Trampoliini

Trampoliini.
Trampoliini johon on laitettu turvaverkko.
Trampoliini on hyppyalusta, jota käytetään voimisteluun, huvitteluun ja vapaa-ajan liikuntaan. Se rakentuu teräskehikosta ja jousien avulla kiristetystä kankaasta, jonka halkaisija on yleensä 1–6 metriä. Trampoliinilla voi yleensä suorittaa akrobaattisia temppuja ja hyppyjä helpommin kuin lattialta tai maalta hypättäessä.
Sana trampoliini tulee espanjan sanasta trampolína, joka tarkoittaa ponnahduslautaa.
Suomessa trampoliinipuistoja on esimerkiksi Helsingissä ja Vantaalla.
Historia

Sirkuslegendan mukaan ensimmäisen trampoliinin keksi mies nimeltä Du Trampolin turvaverkoksi trapetsitaiteilijoille. Vaikka nykyaikainen trampoliini onkin saanut alkunsa turvaverkosta, henkilö nimeltä Du Trampolin on luultavasti myytti.
Ensimmäisen voimistelutrampoliinin rakensivat George Nissen ja Larry Griswold vuoden 1934 tienoilla Yhdysvalloissa. He perustivat Griswold-Nissen Trampoline & Tumbling Companyn 1942 ja alkoivat valmistaa ja myydä trampoliineja.
Temput

Kilpatrampoliinilla kilpaillessa voi tehdä mm. voltteja, astein ja kiertein, flippeinä, droppeina ja comboina, mikä tekee tempusta vaativamman ja yleisesti hienomman. Normaalisti trampoliinilla voi tehdä joustavuuden ja pehmeyden takia esimerkiksi selälleen- ja mahalleenhyppyjä, istuinpudotuksia tai vaikkapa puolivoltteja.
Turvaverkko

Turvaverkko on verkko, joka suojaa trampoliinilla hyppijää. Tuoreen tutkimuksen mukaan puolet trampoliinilla aiheutuneista loukkaantumisista voitaisiin välttää käyttämällä turvaverkkoa ja sallimalla vain yhden henkilön pomppia kerrallaan. Oulun yliopistolliseen sairaalaan tuotiin vuonna 2005 touko-syyskuussa 76 trampoliinilla itsensä loukannutta potilasta. Heistä nuorin oli runsaan vuoden ikäinen ja vanhin noin 15-vuotias. Lähes puolet loukkaantumisista oli tapahtunut, kun trampoliinilla oli yhtä aikaa kaksi hyppijää. Turvaverkko oli vain yhdeksässä trampoliinissa. Tutkijoiden mielestä turvaverkon hankkiminen nostaa menestystuotteen hintaa. Juuri kalleus voi olla syynä siihen, miksi valmistajien ohjeissa sitä ei ole rutiininomaisesti suositeltu käytettäväksi. Tutkimuksessa mukana olleiden loukkaantuneiden vammat olivat tyypillisesti murtumia. Hieman yli puolella potilaista toipuminen kesti 1–3 kuukautta.
Lisävarusteet

Trampoliinin suojapeite suojaa trampoliinia lialta ja mahdollisesti myös kastumiselta. Trampoliinin suojapeitteitä on erilaisia, riippuen siitä, mihin trampoliiniin se on tarkoitettu.
Yleensä kaikkiin yli 3-metrin halkaisijan trampoliineihin voi ostaa myös tikapuut. Trampoliineihin sopivia 2-portaisia tikapuita myydään yleensä säänkestävinä. Tikapuiden runkomateriaali on maalipinnoitettua terästä ja askelmat lujamuovia. Hinta on suurin piirtein 30 euroa. Tikapuut on tarkoitettu yleensä niille, jotka eivät muuten ylety trampoliiniin.
Turvallisuusohjeita

Yleisimmissä trampoliineissa temppujen tekeminen (lähinnä voltit) on kiellettyjä, ja usein temppujen tekeminen saattaa tapahtua omalla vastuulla. Kilpatrampoliineissa saa hyppiä temppuja, mutta niihinkin pitää usein olla lupa ja täytyy tietää, minkä tempun tehdä.
Trampoliinilla ei saa hyppiä enemmän kuin yksi kerrallaan. Kengät jalassa ei saa hyppiä, koska se vahingoittaa trampoliinin pintaa. Voltit ja muut temput lisäävät riskiä niskan taittumiseen ellei osaa tehdä niitä.
Trampoliinin hyötykäyttöä

Trampoliini vaikuttaa positiivisesti monella lailla ihmiseen:
Trampoliini kehittää koordinaatiokykyä
Kehittää ponnistusvoimaa ja kestävyyttä
On kuntoutushoidossa käytössä
Ehkäisee mm. osteoporoosia
Kehittää useita lihaksia
Soveltuu mukavaksi liikunnaksi ja kaiken ikäisille.
Aiheesta muualla

Kuvia tai muita tiedostoja aiheesta trampoliini Wikimedia Commonsissa
Troija (elokuva)

| Troija> Troy |
| --- | --- |

Ohjaaja:  Wolfgang Petersen
Käsikirjoittaja:  David Benioff
Perustuu:  Homeroksen Iliaaseen
Tuottaja:   Wolfgang Petersen  Diana Rathbun  Colin Wilson 
Säveltäjä:  James Horner
Kuvaaja:  Roger Pratt
Leikkaaja:  Peter Honess
Tuotantosuunnittelija:  Nigel Phelps
Pukusuunnittelija:  Bob Ringwood
Lavastaja:  Anna Pinnock  Peter Young
Pääosat:   Brad Pitt  Eric Bana  Orlando Bloom  Diane Kruger  Brian Cox  Peter O'Toole 
Valmistustiedot
Valmistusmaa:   Yhdysvallat  Malta  Iso-Britannia 
Tuotantoyhtiö:  Warner Bros.
Levittäjä:  InterCom Netflix
Ensi-ilta:   2004-05-1414. toukokuuta 2004  
Kesto:  163 minuuttia
Alkuperäiskieli:  englanti
Budjetti:  175 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Troija (Troy) on vuonna 2004 ensi-iltansa saanut historiallinen sotaelokuva, jonka on ohjannut Wolfgang Petersen. Se perustuu Homeroksen kirjoittamaan Iliaaseen, joka kertoo Troijan sodasta. Elokuva on tehty runoelmaa toimintapitoisemmaksi.
Rooleissa

| 0 | 1 | 2 |
| --- | --- | --- |
|  Brad Pitt  | … |  Akhilleus   |
|  Eric Bana  | … |  Hektor   |
|  Orlando Bloom  | … |  Paris   |
|  Diane Kruger  | … |  Helena   |
|  Brian Cox  | … |  Agamemnon   |
|  Peter O'Toole  | … |  Priamos   |
|  Rose Byrne  | … |  Briseis   |
|  Saffron Burrows  | … |  Andromakhe   |
|  Brendan Gleeson  | … |  Menelaos   |
|  Sean Bean  | … |  Odysseus   |
|  Garrett Hedlund  | … |  Patroklos   |
|  Julian Glover  | … |  Triopas   |
|  James Cosmo  | … |  Glaukos   |
|  John Shrapnel  | … |  Nestor   |
|  Julie Christie  | … |  Thetis   |
|  Vincent Regan  | … |  Eudoros   |
|  Tyler Mane  | … |  Aias   |
|  Nathan Jones  | … |  Boagrius   |
|  Frankie Fitzgerald  | … |  Aineias   |
|  Ken Bones  | … |  Hippasus   |